ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
11 มิ.ย. 2558

สรุปภาวะตลาดภาคเช้า : SET รีบาวด์ต่อ – ทิศทางดัชนีตลาดในภูมิภาคส่วนมากปรับตัวขึ้น จากความหวังด้านการเจรจาปัญหาหนี้กรีซที่เริ่มมีทางออก และความแน่วแน่ของเยอรมนีที่ยังคงสถานะกรีซในสมาชิก EU ต่อไป ด้าน SET ปรับตัวขึ้นใกล้ทดสอบแนวต้านที่ระดับ 1520 จุดก่อนที่จะย่อตัวลงมาปิดภาคเช้าที่ระดับ 1513.80 จุด (+0.65%) มูลค่าซื้อขายที่ 1.9 หมื่นลบ. หุ้นกลุ่มหลักปรับตัวขึ้นได้แก่ อสังหาฯ +1.1% รับเหมาก่อสร้าง +1.0% และ ICT +0.9% หุ้นกลุ่มที่ปรับตัวลงมาก คือ อาหาร -0.4% ค่าเงินบาททรงตัวในกรอบ 33.60-33.70 บาท ไม่เปลี่ยนแปลงมาก
กลยุทธ์ที่แนะนำ :ช่วงบ่าย: คาดดัชนี SET index แกว่งตัวในวงกว้างหลังจากฟื้นตัวต่อเป็นวันที่สองติดต่อกัน ช่วงบ่ายการขาดปัจจัยบวกเพื่อขึ้นต่อ อาจทำให้ย่อลงระหว่างวันได้ แต่อย่างไรก็ดีหากมีความคืบหน้าที่ดีของการหารือหนี้กรีซ จะเป็นประเด็นบวกต่อตลาดหุ้นได้ แนะนักลงทุนใช้ความระมัดระวังในการเก็งกำไร เริ่มทยอยขายหุ้นก่อนหากตลาดกลับไปยืนเหนือ 1520 ไม่ไหว หุ้นแนะนำตามสัญญาณเทคนิค ได้แก่ CK (รับ 27.00 ต้าน 28.00 Cut 26.75) และ SAMTEL (รับ 22.3 ต้าน 23.3 Cut 22.0)